[{"text_idx": "#000001", "text": "Eksterlandaj laborantoj en C\u0302eh\u0302a Respubliko"}, {"text_idx": "#000003", "text": "En nia respubliko laboras pli ol 600 mil eksterlandanoj, tio signifas c\u0302irkau\u0306 13% el c\u0302iuj dungitoj.\nEn la jaro 2006 tio estis nur 6%.\nLa plej grava parto konsistas el ukrainianoj, slovakoj, vietnamianoj, grandan parton konsistigas ankau\u0306 civitanoj el Rusio, Pollando, Bulgario kaj Rumanio."}, {"text_idx": "#000007", "text": "\"La plejparto de eksterlandanoj tie gajnas pli ol c\u0302eh\u0302oj.\nSed ili laboras dum multe pli da kromaj laborhoroj.\nIli venas c\u0302i-tien por labori, pro tio ili dedic\u0302as sian vivon al la laboro, do averag\u0302e pli grandan tempon ol c\u0302eh\u0302oj,\" menciis Dalibor Holy\u0301 el la C\u0302eh\u0302a statistika oficejo.\n\"En fakaj profesioj la eksterlandanoj atingas frape pli altajn salajrojn.\nEkzemple en informaj kaj komunikaj agadoj atingas malgranda grupo da bulgaroj kaj rumanoj ec\u0302 65 mil kronojn da bruta salajro,\" indikis Dalibor Holy\u0301.\nAnkau\u0306 ukrainianoj ofte venas kun altlernejaj diplomoj.\nSed ofte ili finig\u0302as en la pozicioj ne fakaj au\u0306 malpli salajrataj, c\u0302ar iliaj titoloj ne estas c\u0302iam akceptataj."}, {"text_idx": "#000008", "text": "Firmaoj profitas la reg\u0302imon por akcelita akceptado de kvalifitaj laborfortoj el eksterlando.\nTre rapide elc\u0302erpig\u0302is la kvotoj precipe por laboristoj el Filiponoj (1000 jare).\nAlta estas ankau\u0306 la bezono pri laboristoj el Belarusio (800 jare), Kazah\u0302stano (300) kaj Mongolio (1000)."}, {"text_idx": "#000009", "text": "La dungitoj c\u0302i-tie pagas siajn impostojn.\nEkzemple c\u0302i-jare la laboro de 40 mil ukrainianoj enric\u0302igas la s\u0302tatan bug\u0302eton pri impostoj de 10 miliardoj da kronoj."}]